Nana akvalciono

Nana akvalciono (Chloroceryle aenea), ankaŭ nomata Amerika nanalciono, estas birdo de la grupo de Amerikaj verdaj alcionoj, tio estas de la genro Chloroceryle, subfamilio akvalcionoj, kaj familio alcededoj. 

Tiu ĉi specio estas loĝanta kaj reproduktanta en amerikaj tropikoj el suda  Meksiko suden tra Centrameriko al okcidenta Ekvadoro, kaj de tie ĉirkaŭ la nordaj Andoj oriente al centra Bolivio kaj centra Brazilo. La specio loĝas la tutan regionon de la Amazonio kaj de la rivero Tocantins ĉe Pará ŝtato de Brazilo. Ĝi loĝas ankaŭ en Trinidado.

Tiu eta alciono loĝas en densaj arbaroj kaj mangrovejoj ĉe etaj riveroj kun tre vegetalloĝataj bordoj. La nekovrita nesto estas en horizontala tunelo ĝis 40 cm longa elfosita en riverbordo, sablejo aŭ eventuale arba termitonesto. La ino demetas tri, foje kvar, blankajn ovojn.

La Amerika nanalciono estas la plej malgranda el ĉiuj akvalcionoj: nur 13 cm longa kaj 18 g peza. Ĝi havas la tipan alcionan formon, kun mallonga vosto kaj longa beko. Ĝi estas malhelverda supre, kun flavoranĝa kolumo, ruĝecaj subaj partoj kaj blanka ventro. La ino havas mallarĝan verdan brustozonon. Junuloj aspektas kiel plenkreskuloj, sed havas pli palajn ruĝecajn subajn partojn, ne havas brustozonon, kaj havas punktitajn flugilojn kaj flankojn. Ili elsendas malfortan tik aŭ ŝtonecan alvokon ĉt ĉt.

Estas du agnoskataj subspecioj de Amerika nanalciono. La nomiga suda C. a. aenea havas du liniojn de blankaj punktoj en la flugiloj, kaj la norda C. a. stictoptera havas tri au kvar liniojn de punktoj kaj concealed blankan makulon en la subvosto. Ambaŭ formoj koincidas en centra Kostariko.

La Amerika nanalciono ripozas kviete sur malalta branĉo proksima al akvo antaŭ plonĝi kapantaŭen post eta fiŝo aŭ ranido. Ili ankaŭ flugokaptas insektojn. Ili estas maltimidaj, kaj facile vidataj inter riverbordaj branĉoj.

Referencoj
  Ne minacata

 Eksteraj ligiloj 
Filmoj de  Amerika nanalciono ĉe Interreta Birdokolekto
Poŝtmarkoj (el Salvadoro) kun teritoria mapo
Photo; Artikolo  borderland-tours
Fotaro de  Amerika nanalciono VIREO Foto-Alta Res

Kategorio:Alcededoj
Kategorio:Birdoj de Ameriko
Kategorio:Birdoj de Panamo
Kategorio:Birdoj de Ekvadoro
Kategorio:Birdoj de Venezuelo